b'\n_START_ARTICLE_\nNur-Adad\n_START_PARAGRAPH_\nNur-Adad bil osmi kralj Larse, ki je vladal od 1865 pr. n. \xc5\xa1t. - 1850 pr. n. \xc5\xa1t. (dolga kronologija). Bil je sodobnik babilonskega kralja Sumu-la-Ela._NEWLINE_Po poreklu je bil verjetno iz Laga\xc5\xa1a. Spretno je izkoristil val uporov, ki so bili posledica lakote, in se povzpel na lar\xc5\xa1ki prestol. Znan je po svojih gradnjah, \xc5\xa1e posebej v Eriduju, pala\xc4\x8di v Larsi in ve\xc4\x8d templjih v Uru, v katerem je vladal s trdo roko. Seznam kraljev Larse omenja, da ga je nasledil sin Sin-Idinam. Nekateri raziskovalci se s tem ne strinjajo in trdijo, da je Sin-Idinam morda vladal pred njim in ne za njim.'